***ELŐTERJESZTÉS SORSZÁMA: 30.***

***MELLÉKLET: 1 db***

***TÁRGY:*** ***Javaslat az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (Cikói Hulladékgazdálkodási Társulás) Társulás Társulási Tanácsa határozatainak végrehajtásáról szóló beszámoló elfogadására***

***E L Ő T E R J E S Z T É S***

***A CIKÓI HULLADÉKGAZDÁLKODÁSI TÁRSULÁS TÁRSULÁSI TANÁCSÁNAK***

***2022. OKTÓBER 26-I RENDKÍVÜLI ÜLÉSÉRE***

|  |  |
| --- | --- |
| ***ELŐTERJESZTŐ:*** | ***Bomba Gábor elnök*** |
| ***AZ ELŐTERJESZTÉST KÉSZÍTETTE:***  ***ELŐADÓ:*** | ***dr. Holczer Mónika igazgatóságvezető***  ***Bomba Gábor elnök*** |
|  |  |

*TÖRVÉNYESSÉGI VÉLEMÉNYEZÉSRE BEMUTATVA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*dr. Holczer Mónika igazgatóságvezető*

*Terjedelem: 1 + 2 oldal*

**Egyszerű többség!**

**Tisztelt Társulási Tanács!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 95. § (3) bekezdése, valamint a 32. § (2) bekezdése alapján a társulási tanács tagja többek között köteles a társulási tanácsi üléseken megjelenni, a társulási tanács munkájában és a döntéshozatali eljárásban részt venni.

Álláspontom szerint erre abban az esetben van lehetőség, ha a társulási tanács tagja a társulási tanács által eddig meghozott határozatok végrehajtásáról, valamint a két ülés között történt fontosabb eseményekről naprakész információval rendelkezik.

Fentiekre tekintettel Szekszárd Megyei Jogú Város Polgármesteri Hivatalának Önkormányzati és Szervezési Igazgatósága az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (a továbbiakban: Cikói Hulladékgazdálkodási Társulás vagy Társulás) munkaszervezeti feladatait ellátva, elkészítette a Cikói Hulladékgazdálkodási Társulás Társulási Tanácsa határozatainak végrehajtásáról szóló beszámolót.

A beszámoló jelen előterjesztés első számú mellékletét képezi.

Az Mötv. 95. § (3) bekezdése és 46. § (2) bekezdése alapján a Társulási Tanács zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás a Társulás vagy más érintett üzleti érdekét sértené.

Az Mötv. fenti rendelkezésére tekintettel tájékoztatom a Tisztelt Társulási Tanácsot, hogy a két ülés között történt eseményekről szóló beszámoló megtárgyalása vonatkozásában zárt ülés elrendelését kezdeményezem.

**Szekszárd, 2022. október 18.**

**Bomba Gábor**

**elnök**

**Határozati javaslat**

**A Cikói Hulladékgazdálkodási Társulás Társulási Tanácsának**

**…/2022. (V..) határozata**

***az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (Cikói Hulladékgazdálkodási Társulás) Társulás Társulási Tanácsa határozatainak végrehajtásáról szóló beszámoló elfogadásáról***

Az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására Társulási Tanácsa

1. A Társulás Társulási Tanácsa határozatainak végrehajtásáról szóló beszámolót elfogadja;

**Határidő: A döntéshozatal napja**

**Felelős: Bomba Gábor elnök**

1. A Társulás Társulási Tanácsa 23/2022. (V.30.) számú határozatának határidejét 2022. november 30. napjára módosítja;

**Határidő: A döntéshozatal napja**

**Felelős: Bomba Gábor elnök**