**Iktatószám:**……………………………………………………

**Megállapodás**

**(tervezet)**

amely létrejött egyrészről a **Cikói Hulladékgazdálkodási Társulás** – továbbiakban Társulás (székhely: 7100 Szekszárd, Béla király tér 8., törzskönyvi azonosító: 768771, adószám: 15768777-1-17, bankszámlaszám: 11746005-15768777) képviseli Bomba Gábor László a Társulási Tanács elnöke, mint **Használatba adó**

másrészről (….) képviseli ………………., mint Használatba vevő mint **Használatba vevők**

között az alábbi feltételek szerint:

1. **Előzmények**

I.1. A Nemzeti Fejlesztési Minisztérium az Új Széchenyi Terv Környezet és Energia Operatív Program (a továbbiakban: KEOP) keretén belül „Települési szilárdhulladék-gazdálkodási rendszerek eszközparkjának fejlesztése informatikai korszerűsítése” tárgyú pályázati felhívást tett közzé, amelyre a Társulás a KEOP-1.1.1/C/13-2013-0027 azonosítószámon regisztrált, 2013. július 25. napján befogadott projekt pályázatot nyújtott be.

I.2. A Kormány 1725/2014. (XII. 5.) Korm. határozatban jóváhagyásra került a KEOP-1.1.1/C/12-2013-0027 azonosító számú, támogatási igényű projektjavaslat.

I.3. A Környezeti és Energiahatékonysági Operatív Programokért Felelős Helyettes Államtitkár 2015. január 9-én érkezett levelében értesítette a Társulást 1.237.035.964 Forint, azaz Egymilliárd-kétszázharminchétmillió-harmincötezer-kolencszázhatvannégy Forint összegű egyszeri, vissza nem térítendő támogatás elnyeréséről és a Támogatási szerződés aláírásának feltételeiről, az alábbiak szerint:

1. Az elfogadott elszámolható összköltség: 1.302.143.120 Forint.
2. Az elfogadott támogatási intenzitás: 95,000000 %

I.4. A projekt keretében a meglévő hulladékgazdálkodási rendszer korszerű üzemeltetéséhez szükséges eszközök kerültek beszerzésre és a begyűjtés hatékonyságát növelő informatikai rendszer került kiépítésre.

1. **A használatbavétellel kapcsolatos, részletes szerződési feltételek**

*II.1. Az átadott vagyontárgyak terjedelme, a vagyontárgyakkal kapcsolatos nyilatkozatok*

II.1.1. Használatba vevő által használatba átvett vagyontárgyak jelen Megállapodás 1. számú melléklete.

*II.2. A használatba átadott vagyontárgyak időtartama*

II.2.1. A Társulás a „KEOP-1.1.1/C/13-2013-0027” projekt keretében elnyert vagyontárgyait a Használatba vevőnek a megállapodás aláírásától kezdődően használatba adja azzal, hogy a Használatba vevő 2023. június 30-ig a használatba vett eszközöket hulladékgazdálkodási közszolgáltatásban köteles használni. Felek rögzítik, hogy a hulladékról szóló 2012. évi CLXXXV. törvény 37/B. §-a alapján köteles a Használatba adó a Használatba vevőnek, mint közszolgáltatónak az eszközöket az üzemeltetésébe átadni.

II.2.2. Használatba vevő a Használatba adónak 2020. május 01. napjától a jelen szerződés hatálybalépéséig tartó, a jelen szerződés szerinti teljesítését elismeri, melyre a Használatba adó 2023. június 30. napjáig fizetési haladékot biztosít a Használatba vevővel a jelen megállapodás kettes számú mellékletét képező ütemterv szerint.

II.2.3. Társulás kijelenti, hogy a jelen szerződés II.1. pontjaiban meghatározott vagyontárgyak használatát, a jelen szerződés szerinti terjedelemben, a jelen szerződésben rögzített korlátozásokkal és feltételekkel Használatba vevőnek adja át.

II.2.4. Használatba vevő kijelenti, hogy a jelen szerződés keretei között meghatározottak szerinti használatba vételt és annak a szerződés hatálya alatti teljesítését, a jelen szerződésben foglalt feltételek és a jogszabályi előírások betartása mellett vállalja.

*II.3.A használatba adáshoz szükséges vagyontárgyakkal kapcsolatos rendelkezések*

II.3.1. Felek megállapodnak abban, hogy a jelen szerződés teljesítéséhez szükséges, a jelen szerződés II.1. pontjaiban felsorolt, a „„KEOP-1.1.1/C/13-2013-0027” projekt keretében megvalósult „A Cikói Hulladékgazdálkodási Rendszer fejlesztése eszközbeszerzésekkel” tárgyú eszközrendszert a Társulás Használatba vevő kizárólagos használatába adja.

III.3.1. Jelen szerződés 1. számú mellékletét képezi az átadásra kerülő eszközök egyedi azonosítóit tartalmazó dokumentum.

III.3.2. Az átadásra kerülő vagyontárgyak átadáskor bruttó és nettó nyilvántartási értékét, az egyes vagyonelemekre a Társulás által alkalmazandó értékcsökkenési leírási kulcsokat és az elszámolásra kerülő értékcsökkenés összegét a szerződés 1. számú melléklete tartalmazza.

III.3.3. Felek rögzítik, hogy a megállapodás hatálybalépésének napján a Használatba vevő egyes vagyontárgyak birtokában van jelen megállapodás II.2.2. pontja szerint. Azon eszközök vonatkozásában pedig, melyek jelen megállapodás hatálybalépésének napján nincsenek a Használatba vevő birtokában, azokat a Használatba adó átadás-átvételi eljárás keretében köteles legkésőbb jelen megállapodás aláírásának napján átadás-átvételi eljárás keretében a Használatba vevő birtokába adni. Használatba vevőt a jelen szerződés II.1. pontjában meghatározott vagyontárgyak tekintetében jelen megállapodás alapján megilleti az eszközök – kizárólag a projekt céljainak megfelelő – birtoklásának, használatának, hasznosításának és a hasznok szedésének joga.

III.3.4. Használatba vevő köteles a használatába vett ingóságok károsodástól mentes, környezeti állapotát megőrizni. Köteles továbbá a használatba vett vagyonnal felelős módon, az általában elvárható gondossággal, rendeltetésszerűen gazdálkodni, állagmegóvásáról gondoskodni. Az e kötelezettség megszegésével okozott kárért a Polgári Törvénykönyvről szóló 2013. évi V. törvény általános szabályai szerint felel.

III.3.5. Használatba adó kötelezettséget vállal arra, hogy a vagyontárgyak műszakilag és gazdaságilag szükséges részletezettségű eszköznyilvántartását vezeti, melyet minden tárgyévet követő év január 31. napjáig köteles a Használatba vevő részére megküldeni. . Az eszköznyilvántartás minimális tartami elemei:

1. az eszköz megnevezése, műszaki jellemzői, tulajdonosa,

b) a létesítés éve, bruttó értéke, a Projektben vállalt értékcsökkenés.

c) az eszközökön elvégzett nagyobb hibaelhárítás és karbantartás, minden felújítás és rekonstrukció a műszaki tartalom és a ráfordítási érték megjelölésével,

1. a nagyobb hibaelhárítások és karbantartások eszközönkénti nyilvántartása, mely tartalmazza legalább a hibaelhárítás helyét, idejét, műszaki jellemzőit,
2. a felújítás, rekonstrukció helyét, idejét, műszaki jellemzőit, a ráfordított erőforrásokat költségnemek szerint, a felújítás, rekonstrukció aktiválási értékét és az aktiváló személy megjelölését, az alvállalkozók megnevezését, díjazását.

III.3.6. A Társulás vállalja, hogy az évközi változások alapján december 31-i fordulónappal tételes éves leltárt készít, amelyet a kiértékeléssel együtt, a tárgyévet követő év január 31. napjáig cégszerűen aláírva megküld Használatba vevő részére.

III.3.7. A Használatba vevő köteles elvégezni valamennyi, általa használatra/üzemeltetésre átvett vagyontárgy karbantartását és szükséges szerinti nagyjavítását (továbbiakban: felújítás). A karbantartási és felújítási kötelezettségének egy szakvállalattól elvárható gondossággal köteles eleget tenni. A karbantartás és felújítás költségei a Használatba vevőt terhelik.

III.3.8. Használatba vevő rendkívüli események elhárítását és helyreállítását haladéktalanul köteles megkezdeni, a kár enyhítése érdekében eljárni, és mindezekről a Társulást haladéktalanul értesíteni. Rendkívüli esemény alatt értendő minden olyan nem tervezhető hatás, amely a Társulás vagyontárgyait megsemmisíti, állagában kárt okoz vagy üzemét zavarja. (pl.: baleset, katasztrófa, stb.) Használatba vevő köteles gondoskodni a jelen szerződés teljesítéséhez szükséges, tárgyi eszközök vagyon-, tűz és elemi kár elleni biztosításáról.

III.3.9. Felek kötelesek a másik felet értesíteni azon biztosítási káreseményekről, amelyek az átadott vagyontárgyakat érintően következtek be.

III.3.10. Használatba Vevő írásban kezdeményezheti a Társulásnál, mint Vagyonhasznosítónál a vagyontárgy használatból történő kivonását és a jelen megállapodás ennek megfelelő módosítását.

*II.4. A vagyonműködtetés szakmai és személyi feltételeinek általános szabályai*

II.4.1. Használatba vevő 2023. június 30-ig Társulás által rendelkezésére bocsátott vagyontárgyak működtetéséhez a Hulladékról szóló 2012. évi CLXXXV. törvény – továbbiakban Ht.-ban – és a kapcsolódó jogszabályokban előírt szakmai és személyi feltételeket biztosítani.

1. **Használati díj**

III.1. Használatba vevő az eszközökért, járművek üzemeltetéséért használati díj fizetésére köteles.

III.2. A használati díj mértéke az átvett vagyonelemekre vonatkozó amortizáció összege. Jelen szerződés 1. sz. mellékletét képezi az éves amortizációs díj kiszámításának alapja és mértéke.

III.3. A használati díjat negyedévente utólag a Társulás részére kell átutalással megfizetni, számla ellenében minden tárgynegyedévet követő hó 15. napjáig.

III.4. Használatba adó döntéshozó szerve által engedélyezett és igazolt nagyjavítási költségek, maximum 40 százalékig a következő bérleti díjból levonhatóak.

1. **A Megállapodás módosítása, megszűnése**

*IV.1. A szerződés módosítása*

IV.1.1. A szerződés módosítására csak akkor kerülhet sor,

1. ha a szerződéskötést követően – a szerződéskötéskor előre nem látható ok következtében – beállott körülmény miatt a szerződés valamelyik fél lényeges vagy jogos érdekét sérti,
2. ha Használatba vevő hatásköre és működése kifejezetten indokolja és a Társulás ehhez hozzájárulását adja,
3. egyéb olyan esetben, amelyben a felek írásos, közös megegyezéssel kívánják módosítani a Megállapodást.

IV.1.2. Ha jelen szerződés megkötését követően alkotott jogszabály jelen szerződés tartalmi elemeit úgy változtatja meg, hogy az valamelyik szerződő fél lényeges és jogos érdekeit sérti, a szerződő felek egybehangzó akarattal a szerződést módosíthatják.

*IV.2. A szerződés megszűnése*

IV.2.1. Jelen szerződés megszűnik 2023. június 30.-án.

IV.2.2. Bármelyik fél kezdeményezheti a megállapodás megszüntetését felmondással, ha a megkötését követően alkotott jogszabály a szerződés tartalmi elemeit úgy változtatja meg, hogy az bármelyik fél lényeges és jogos érdekeit jelentős mértékben sérti.

IV.2.3. Jelen szerződés megszűnik továbbá:

1. Használatba vevő jogutód nélküli megszűnésével,
2. a használatba vett vagyonon belül, azon vagyontárgyra vonatkozóan, amely megsemmisült.

IV.2.4. Jelen szerződés megszűnik a jogszabályban meghatározott időponttal, ha vonatkozó jogszabályok változása miatt annak felmondása válik szükségessé.

*IV.3. A szerződés megszűnik a szerződés rendkívüli felmondásával*

IV.3.1. A szerződés rendkívüli felmondására a jelen szerződés időtartalma alatt az alábbiak szerint kerülhet sor:

1. Amennyiben Felek bármelyike, a jelen szerződésben foglalt kötelezettségét súlyosan megszegi, a másik fél írásban és részletesen köteles tájékoztatni a szerződésszegő felet a kötelezettségszegés tartalmáról és az elvárt, szerződésszerű intézkedés módjáról. A szerződésszegő fél köteles a szerződéses kötelezettségének ésszerű határidőn, de legkésőbb 60 napon belül eleget tenni, vagy a szerződésszegést más, a másik fél által elfogadható módon orvosolni.
2. Amennyiben a szerződésszegő fél kötelezettségét a felszólítás ellenére nem teljesíti, a másik fél jogosult a jelen szerződést a határidő eredménytelen lejártát követő 6 hónapon belül írásban, hat hónapos felmondási idővel felmondani.

IV.3.2. Amennyiben a felmondás érvényessége tekintetében a felek között vita van, mindaddig, míg a Bíróság nem dönt a felek közötti jogvitában, a jelen szerződés rendelkezései hatályosak maradnak és a felek kötelesek teljesíteni szerződéses kötelezettségeiket.

IV.3.3. Rendkívüli felmondási oknak minősül különösen:

1. a jelen szerződésből származó jogoknak és kötelezettségeknek a másik Fél hozzájárulása nélkül történő átruházása,
2. a lényeges szerződési kötelezettségek vétkes megszegése.

IV.3.4. A Társulás oldaláról rendkívüli felmondási oknak minősül különösen, ha Használatba vevő

1. jelen szerződés részében foglalt kötelezettségeit a Társulás költségvetési és vagyongazdálkodási érdekeit hátrányosan érintő módon, felróhatóan megszegi,
2. az ellene jelen szerződéskötés előtt bíróság által elrendelt csőd- vagy felszámolási eljárásról a Társulást nem tájékoztatta, vagy nem tájékoztatja,
3. Társulás ellenőrzése során, bizonyítottan hamis adatot szolgáltat, vagy hamis nyilatkozatot tesz.

IV.3.5. használatba vevő oldaláról rendkívüli felmondási oknak minősül különösen, ha Társulás,

1. a jelen szerződésben meghatározott, a jelen szerződésben vállalt kötelezettségeit megszegi,
2. a jelen szerződésben meghatározott kötelezettségét – Használatba vevő felszólítása ellenére – súlyosan megszegi és ezzel Használatba vevőnek kárt okoz vagy akadályozza működésében.

IV.3.6. A Társulás a rendkívüli felmondás jogával írásbeli felhívás nélkül élhetnek, ha Használatba vevő

1. az általa vállalt kötelezettségeket neki felróható módon nem látja el,
2. magatartása közvetlenül károkozást eredményez.

*IV.4. A szerződés megszűnésével kapcsolatos rendelkezések*

IV.4.1. Felek megállapodnak abban, hogy a Szerződés bármely oknál fogva történő megszűnéséig, (megszüntetésig) kötelesek egymással teljes körűen elszámolni.

IV.4.2. Az elszámolás keretén belül Használatba vevő köteles a szükséges információkat, adatokat, átadni a Társulás részére.

1. **Vegyes rendelkezések**

V.1. Felek megállapodnak abban, hogy a jelen szerződés és mellékletének módosításait kiegészítéseit érvényességük érdekében írásos formában kell rögzíteni.

V.2. Jelen szerződést a Felek közös megegyezéssel és írásban módosíthatják a vonatkozó jogszabályok betartása mellett, az IV.2. fejezet rendelkezései szerint.

V.3. A jelen szerződésből eredő jogok és kötelezettségek teljes mértékű vagy részleges engedményezéséhez a mindenkori másik fél előzetes, írásbeli hozzájárulása szükséges.

V.4. A jelen szerződésre, alkalmazására és értelmezésére a magyar jogszabályokat kell alkalmazni. A jelen szerződésben nem szabályozott kérdésekben elsősorban a Ht. és a vonatkozó jogszabályok az irányadóak.

V.5. A szerződő felek kötelezik magukat arra, hogy a jelen szerződés teljesítése során tudomásukra jutott valamennyi információt, adatot, a szerződéssel összefüggésben keletkezett dokumentumok taralmát üzleti titokként kezelik, azokat kizárólag jelen szerződés céljaira használják fel, és csak azon munkatársaik számára teszik azokat megismerhetővé, akiknek a feladatai ellátásához azok megismerése szükséges, és írásban kötelezettséget vállaltak az üzleti titok megtartására. Az üzleti titok fogalma értelemszerűen nem foglalja magában azokat az információkat, adatokat, stb., amelyek jogszabály közérdekű adata felek bármelyike vagy a közvélemény előtt már ismertek voltak vagy később, a titoktartási kötelezettség megsértése nélkül váltak széles körben ismertté, vagy megismerhetővé.

V.6. A jelen szerződés egyes rendelkezéseinek érvénytelensége esetén a szerződés egyéb részei érvényben maradnak.

V.7. Jelen szerződés aláírásának napján lép hatályba.

Felek a megállapodást, mint akaratukkal mindenben megegyezőt helybenhagyólag aláírták.

Kelt: Szekszárd, …………………………………. …………………….., ………………………………….

Cikói Hulladékgazdálkodási Társulás

képviseli Bomba Gábor képviseli:…………………………………….

Használatba adó Használatba vevő

|  |  |  |  |
| --- | --- | --- | --- |
| **Ellenjegyzés** | **Ellenjegyző neve és beosztása** | **Dátum** | **Aláírás** |
| ***Pénzügyi ellenjegyzés*** | Szántóné Karl Rita pénzügyi osztályvezető |  |  |
| ***Jogi ellenjegyzés*** | dr. Holczer Mónika igazgatóságvezető |  |  |